***Tantárgyi koncentráció: ének-zene, rajz és vizuális kultúra, környezetismeret,***

 ***irodalom***

***Osztály: 4.***

***Téma: Házasodik a tücsök?***

***Felhasznált segédanyag: Libárdi Henriett – rajz és vizuális kultúra***

 ***Jenei Beáta – állathang párosító***

1. **Ráhangolódás**

Ki vagyok én? (találós kérdés – megfejtés: tücsök)

*Se hárfája, se gitárja,*

*Mégis szól a muzsikája.*

*Egész nyáron vígan él,*

*S éhezik, ha jön a tél.*

1. **A dal tanítói bemutatása**
* Megfigyelési szempont: milyen állatok szerepelnek a dalban?

Házasodik a tücsök, szúnyog lányát kéri,
Csiszeg-csoszog a tetű, násznagy akar lenni.
Odaugrik a bolha, vőfély akar lenni,
Mindenféle csúf bogár vendég akar lenni.

Gólya volt a szekundás, kis béka a flótás,
Dongódarázs a brúgós, pulyka volt a prímás.
Táncba ugrik a majom, megjárja a polkát,
Híres betyár a bagoly, lesi a hurkáját.

Farkas volt a mészáros, hat ökröt levágott,
Amellé még malacot, ötvenet kirántott.

Kecske volt a szakácsné, jó gulyáshúst főzött,
Míg az ebéd elkészült, a tücsök megszökött.

* Szereposztásban, szabad mozgással illusztrálják a gyerekek a dalt.
* Szakaszonként értelmezik a szereplők mozdulatait, megjelenését. Próbálják szavakkal leírni a násznép megjelenését. (Kifejezések gyűjtése. Szójegyzék készítése a fogalmazás füzetben.)
1. **Állatok csoportosítása**

Csoportosítsátok a dalban szereplő egy-két állatot a megadott szempontok szerint!

*emlős madár kétéltű rovar*

 

   

    

1. **Párosítsd az állatokat a hangjukkal!**

bagoly kelepel

majom huhog

pulyka zümmög

malac röfög

tücsök ciripel

kecske rikoltozik

béka mekeg

1. **A munka folyamata**

Csoportokra oszlik az osztály. Egymással párhuzamosan folyik a szövegalkotás- rajzban alkotómunka. A rajzos feladatot felbontjuk „háttér alkotó” csoportra, és a szereplőket megformáló

egyénileg dolgozó tanulókra.

 A szereplők alakját kivágjuk és az elkészült háttérben elhelyezzük, beragasztjuk.

1. **Szintetizálás, értékelés:**
* Az elkészült képet kitesszük a terem falára és közösen hallgatjuk,

 majd értékeljük az írásműveket.